Virtual Reality alene kan ikke helbrede angst, men det er et yderst vigtigt og virkningsfuldt værktøj i det samlede forløb med at give børnene de rette forudsætninger til at kunne leve et meningsfuldt liv. Vores psykolog kan under seancen med virtual reality skrue op og ned for de angstfremkaldende elementer, mens børnenes neurale aktivitet overvåges. Via neurofeedbacken opnår vi vigtig viden og indsigt i barnets oplevelse, som vi bruger i dialog med det enkelte barn. Alt imens vi træner evnen til at kunne håndtere angsten gennem de tillærte værktøjer. At børnene ofte oplever dette som spændende, det er kun en sidegevinst.